CELEX: E2014P0005
Language: da
Date: 2014-01-13 00:00:00
Title: Sag anlagt den 13. januar 2014 af EFTA-Tilsynsmyndigheden mod Island (Sag E-5/14)

28.5.2014   
            
            
               DA
            
            
               Den Europæiske Unions Tidende
            
            
               C 163/10
            
         Sag anlagt den 13. januar 2014 af EFTA-Tilsynsmyndigheden mod Island
   (Sag E-5/14)
   (2014/C 163/09)
   EFTA-Tilsynsmyndigheden, rue Belliard 35, 1040 Bruxelles, Belgien, har ved Xavier Lewis, Auður Ýr Steinarsdóttir og Catherine Howdle, som befuldmægtigede, den 13. januar 2014 anlagt sag mod Island ved EFTA-Domstolen.
   EFTA-Tilsynsmyndigheden har nedlagt følgende påstande:
   
               1.
            
            
               Det fastslås, at Island har tilsidesat sine forpligtelser i henhold til artikel 40 i den retsakt, der er omhandlet i punkt 32ff i kapitel V i bilag XX til aftalen om Det Europæiske Økonomiske Samarbejdsområde (Europa-Parlamentets og Rådets direktiv 2008/98/EF af 19. november 2008 om affald og om ophævelse af visse direktiver), som tilpasset til aftalen ved protokol 1 hertil, og i henhold til EØS-aftalens artikel 7, idet Island ikke i) har vedtaget alle de foranstaltninger, som er nødvendige for at gennemføre nævnte retsakt, eller ii) ikke har underrettet Tilsynsmyndigheden herom.
            
         
               2.
            
            
               Island tilpligtes at betale sagens omkostninger.
            
         
      Retlige og faktiske omstændigheder samt søgsmålsgrunde:
   
   
               —
            
            
               EFTA-Tilsynsmyndighedens søgsmål vedrører den omstændighed, at Island ikke inden 26. august 2013 har efterkommet den begrundede udtalelse, som EFTA-Tilsynsmyndigheden afgav den 26. juni 2013 om denne stats manglende gennemførelse i den nationale retsorden af Europa-Parlamentets og Rådets direktiv 2008/98/EF af 19. november 2008 om affald og om ophævelse af visse direktiver (retsakten), som omhandlet i punkt 32ff i kapitel V i bilag XX til aftalen om Det Europæiske Økonomiske Samarbejdsområde, som tilpasset til aftalen ved protokol 1 hertil.
            
         
               —
            
            
               EFTA-Tilsynsmyndigheden gør gældende, at Island har tilsidesat sine forpligtelser i henhold til retsaktens artikel 40 og EØS-aftalens artikel 7 ved ikke inden for den fastsatte frist at have vedtaget de foranstaltninger, som er nødvendige for at gennemføre retsakten, eller ved ikke at have underrettet EFTA-Tilsynsmyndigheden herom.